Diari Oficial de la Generalitat Valenciana


Sumari del DOGV 5744, del 17-04-2008 (2008/3740)

RESOLUCIÓ de 12 de març de 2008, del regidor delegat de Seguretat, Protecció Civil, Trànsit i Mobilitat, de la modificació de la informació en mans de l'Agència Espanyola de Protecció de Dades per a afegir dos noves eines de treball de la Direcció del Cos de la Policia Local de Dénia, programa de gestió de dades Eurocop i programa de gravació de telefonades a dos telèfons policials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/03/12/(1)/dof/vci/html**

### Dades del document

Número de DOGV
:   5744

Data del DOGV
:   17-04-2008

Secció del DOGV
:   I. DISPOSICIONS GENERALS

Número del document
:   2008/3740


Data del document
:   12-03-2008

Organisme emissor
:   Ajuntament de Dénia

Tipus de document
:   Resolució

Descriptors 

:   * Dénia
    * dades personals
    * administració local
    * base de dades
    * legislació

RESOLUCIÓ de 12 de març de 2008, del regidor delegat de Seguretat, Protecció Civil, Trànsit i Mobilitat, de la modificació de la informació en mans de l'Agència Espanyola de Protecció de Dades per a afegir dos noves eines de treball de la Direcció del Cos de la Policia Local de Dénia, programa de gestió de dades Eurocop i programa de gravació de telefonades a dos telèfons policials. [2008/3740]  
Resolució de Josep Marí Ivars, regidor delegat de Seguretat, Protecció Civil, Trànsit i Mobilitat.  
Vist:  
Vist l'informe de l'intendent principal en cap del cos de policia local de data 17.01.2008, en què sol·licita la modificació de la informació en mans de l'Agència Espanyola de Protecció de Dades per a afegir dos noves eines de treball de la direcció del cos.  
Atés:   
Vist que la primera eina de treball a què fa referència el resultant anterior és el programa de gestió de dades Eurocop, la descripció del qual és la següent:  
1) Finalitat i usos: registre, arxiu i gestió interna de les dades obtingudes de les intervencions i actuacions policials.  
2) Persones afectades: qualsevol ciutadà/ana que establisca un contacte amb el cos de policia local.  
3) Procediment de recollida: recepcions d'avisos, identificacions policials, denúncies administratives i judicials, comunicacions de l'Ajuntament i de qualsevol organisme públic i privat.  
4) Estructura i descripció de tipus de dades: gestió externa (crides, protecció d'habitatges), gestió interna (comunicats diaris/serveis, gestió d'informació, gestió d'agents, registre de documents, patrulles, comptabilitat), trànsit de vehicles (consulta de vehicles, gestió d'expedients de vehicles, denúncies (butlletins), atestats de circulació), policia judicial (atestats, depòsit de detinguts, localització permanent, fitxes), protecció civil (plans d'emergència, fitxes organismes, fitxes voluntaris), policia administrativa (gestió expedients, permisos armes, controls animals, objectes perduts/recuperats, decomissos, venda ambulant, control d'obres, control de comerços, gestió de guals, gestió de persones físiques, persones jurídiques), administració del sistema [dades usuaris, seguretat, configuració de mòduls, carrers, taules, arxius, trànsit/vehicles, controls de Llei Orgànica de Protecció de Dades (accessos, incidències)].  
5) Cessió de dades: als òrgans judicials i forces i cossos de seguretat.  
6) Òrgans responsables: Direcció del Cos de Policia Local de l'Ajuntament de Dénia.  
7) Serveis davant dels quals exercir el dret d'accés, rectificació, cancel·lació i oposició: intendent principal en cap del Cos de Policia Local de l'Ajuntament de Dénia.  
8) Mesures de seguretat: nivell alt.  
Atés que la segona eina de treball és el programa de gravació de telefonades als telèfons policials 092 i 784 336 415 Nice Toolbar, la descripció del qual és la següent:  
1) Finalitat i usos: registre, arxiu i gestió interna de les telefonades rebudes a través dels telèfons 092 i 773 003 588 i emissora de radiotransmissió de la policia local.  
2) Persones afectades: qualsevol ciutadà/ana que establisca contacte telefònic amb la central del cos de policia local, i tots els efectius de la policia local.  
3) Procediment de recollida: gravació informàtica de les recepcions d'avisos a través dels telèfons indicats i de l'emissora.  
4) Estructura i descripció de tipus de dades: administrador i usuaris del sistema: arxius de tipus Aud. i Wav.  
5) Cessions de dades: als òrgans judicials, forces i cossos de seguretat i regidoria de seguretat.  
6) Òrgans responsables: Direcció del Cos de Policia Local de l'Ajuntament de Dénia.  
7) Serveis davant dels quals exercir el dret d'accés, rectificació, cancel·lació i oposició: intendent principal en cap del Cos de Policia Local de l'Ajuntament de Dénia.  
8) Mesures de seguretat: nivell alt.  
Atés:   
Els articles 20 i concordants de la Llei Orgànica 15/1999, de 13 de desembre, de Protecció de Dades de Caràcter Personal, així com el Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
Atés que l'article 22.2 exigix que «La recollida i tractament per a fins policials de dades de caràcter personal per les forces i cossos de seguretat sense consentiment de les persones afectades estan limitats a aquells supòsits i categories de dades que resulten necessaris per a la prevenció d'un perill real per a la seguretat pública o per a la repressió d'infraccions penals, i han de ser emmagatzemades en fitxers específics establits a este efecte, que hauran de classificar-se per categories en funció del seu grau de fiabilitat.»  
Atés que l'article 20.1 de l'esmentada llei orgànica exigix que «la creació, modificació o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent, procediu a publicar la present resolució en el Butlletí Oficial de la Província d'Alacant i en el Diari Oficial de la Comunitat Valenciana, i remeteu còpia a l'Agència Espanyola de Protecció de Dades.  
Atés el que s'ha exposat, resolc:  
La modificació de la informació que es troba en poder de l'Agència Espanyola de Protecció de Dades per a afegir dos noves eines de treball de la Direcció del Cos de la Policia Local de Dénia consistent en programa de gestió de dades Eurocop i programa de gravació de telefonades a telèfons policials 092 i 409 417 165 Nice Toolbar.  
Que procediu a la publicació en el Butlletí Oficial de la Província d'Alacant i Diari Oficial de la Comunitat Valenciana de la present resolució i remeteu còpia a l'Agència de Protecció de Dades.  
Dénia, 12 de març de 2008.- El regidor delegat de Seguretat: Josep Marí Ivars.


Còpia Permalink ELI